Dorcas Affo-Toffey

**Dorcas Affo-Toffey** (4 May 1972) anɛ Gaana kpikpin, onɛ sʋŋid nɛ pɔlitiks nwɛɛd. O anɛ Maasim tiig Naadɔɔg, National Democratic Congress (NDC) nid. O anɛ wadmaani tis Jomoro Constituency sʋʋlim bɛ Western Region.

## On siniŋ siem nɛ o saakur yɛla
Ba da dʋa Dorcas Affo-Toffey nɛ yʋʋm tusir, kɔbiswai nɛ pisyɔpɔi nɛ ayi la Nwadisas anu la daba anaasi daar (4 May 1972), Tikobo No. 1, o dʋadib da anɛ Stephen Ackah Toffey onɛ da maal kaalim la nɛ Mary Afo Danyi. Ba da dʋa o nɛ biis bɛdigʋ ni, onɛ paasi o saam biis pisi nɛ yinne la (23) pii nɛ anii (18) ka an kpaanr o ma biisa anu la ni. o da kɛŋi o basic schoolnɛ Tikobo No. 1 and Ideal Preparatory school bɛ Takoradi la ka tɔlisi keŋ Nkroful Agriculture Secondary School yʋʋm tusir, kɔbiswai nɛ pisnii nɛ ayuobʋ (1986) maali o secondary school education. On da naae anina la, o da tiak teŋi keŋ USA o taʋn kpɛɛm sanan. Sankan o da zamis nyina yɛla (Dental hygiene), real estate management, branding nɛ customer service.

O mɔr diploma in Branding and Customer Service Management. din nyaaŋ o da tɔlisi o sakuri keŋ Knutsford University College maal Bachelor of Science degree in Marketing ka lɛn maal Master of Business Administration (MBA) in marketing.

## Tʋʋma
Afo-Toffey da bɛ USA ka di gaad yʋma pisi nɛ anu la, o da tʋm tʋʋma kɔnɔb kɔnɔb. Luos kɔnɔb kɔnɔb la anɛ nimmaasim lʋgʋr (health), gbaʋŋ zamisʋg lʋgʋr (education administration), real estate development, kpiisʋg (entrepreneurship) nɛ nidib sʋŋir (philanthropy). Din yi yʋʋm tusa ayi nɛ ayi la (2002) paae zina, o pinil tʋʋmanam ka gɔsi ba bɛdigʋ Atlanta Georgia bɛ USA la, ba sieba anɛ; Queen D Beauty nɛ Topeka Properties, zinikanɛ gɔsid mɛɛb nɛ di laadnam yɛla. o lɛn anɛ senior partner tis Selfie Homes bɛ Atlanta Georgia USA. O da lɛb Gaana yʋʋm tusa ayi nɛ piinɛ ayi la ni (2012) ye o tʋmi o kpikpin tʋʋma, nannanna o anɛ chief executive officer nɛ Country Representative tis Nano Fix IT Company, nɛ Sebastian Closet Inc.

## Pɔlitiks
**On da nan bɔɔd ye o lieb Wadmaan la**

Ba da vɔɔt Affo-Toffey ye o zien Maasim tiig Naadɔɔg, National Democratic Congress la Wadmaanib nyaab la ni bɛ Jomoro Constituency yʋʋm tusa ayi nɛ piinɛ awai Nwadis anii la ni (August 2019). O da paam vɔɔt tusir yinne, kɔbistan nɛ pisi nɛ anaasi (1,324) dinɛ an pisnii nɛ ayɔpɔi duali anaasi kɔbiga pʋʋgin (87.4%) ka nidib ayi banɛ kpɛlim la, Akatia Kwaidoo nɛ Nda Blay Armah paam vɔɔt kɔbiga nɛ pisnii nɛ anii (188) dinɛ an piinɛ ayi dual anaasi kɔbiga pʋʋgin (12.4%) nɛ anaasi (4) dinɛ an nɛɛm dual ayi kɔbiga pʋʋgin (0.2%).

Affo-Toffey da di yʋʋm tusa ayi nɛ pisi (2020) Wadmaanib vɔɔtʋg la bɛ Jomoro Constituency sʋʋlim nɛ vɔɔt tusa pisi nɛ anaasi, kɔbistan nɛ pisnu nɛ ayuobʋ (24,356) dinɛ zɛm nɛ pisnu nɛ anu dual anu kɔbiga pʋʋgin (55.5%) ka onɛ dɛŋim zini kʋk la zug la, Paul Essien onɛ bɛ Wabʋg Naadɔɔgin, New Patriotic Party ni la paam vɔɔt tusa piinɛ awai, kɔbisnii nɛ pisnii nɛ awai (19,889) dinɛ zɛm nɛ pisnaasi nɛ anaasi dual piswai nɛ anu kɔbiga pʋʋgin (44.95%). Din yi yʋʋm tusa ayi nɛ pisi nɛ yinne yʋʋmpaal Nwadig la daba ayɔpɔi daar (7 January 2021), o paas pʋab pisnaasi (40) ka an on maa an pʋa yi Western Region zieni tisi ba sʋʋlim dim wadmaanib yikanɛ paasi anii la ni.

**On da an Wadmaan la**

Din yi yʋʋm tusa ayi nɛ pisi nɛ yinne yʋʋmpaal Nwadig la daba ayɔpɔi daar (7 January 2021), Affo-Tottey da paam suori lieb wadmaan tis Jomoro Constituency wadmaanib yikanɛ paasi anii republic kanɛ paasi anaasi. O paas laaskanɛ gɔsid Gender and Children nɛ Lands and Forestry Committee wadmaanib yin la.

On da ye o pian yiiga wadmaanib yin la yʋʋm tusa ayi nɛ pisi nɛ yinne Nwadisa atan dabpisi nɛ anaasi daar la (24 March 2021), o da ye gɔmena mukim ka yɔɔg border nam la ka ba yɔ COVID-19 pandemic yɛl la ka di sʋŋ ka nidib nyaŋi tʋm. O da pian bɛdigʋ din nar dinɛ kɛ ka di nar ye ba yɔɔg border la Jomoro Constituency zinisieba anɛ dinɛ ka ba yɔ ka nidib pʋ nyaŋidi lɔɔŋida nwɛnɛ Elubo, Jaway wharf, Newtown, Ellenda wharf nɛ tɛɛns bɛdigʋ Gaana. Nɛ da anɛ o sʋʋlim tɛɛns bɛdigʋ da bɛ border bɛ Gaana n Ivory Coast.

**Challenging her Eligibility**

On da di yʋʋm tusa ayi nɛ pisi (2020) wadmaanib vɔɔtʋg la, Joshua Emuah Kofie onɛ yi Nuba-Mpataba da zɛrig Affo-Toffey ye o bɛnɛ tɛɛns ayi. O da keŋ Kɔɔtʋ maal pianadi gɛɛs o. Kɔɔtʋ da ziel daasier ye ba kʋʋs pianad la o da pʋ ken kɔɔtʋ la nii, ka kɔɔtʋ la da tis bench warrant gɛɛs o yʋʋm tusa ayi nɛ pisi nɛ yinne Nwadis piinɛ ayi la daba ayuobʋ daar (December 6, 2021). Nɛ wala wʋsa, yʋʋm tusa ayi nɛ pisi nɛ yinne Nwadispiinɛ ayi daba awai daar (December 9th, 2021), Affo-Toffey da keŋ kɔɔtʋ la ni nɛ o lɔya, Edudzi Kudzo Tamaklo, nɛ onɛ an wadmaani tis Ellembelle, Emmanuel Armah-Kofi Buah. Sekondi Commercial Court A ban pian biela la, ba da tiaki ba pʋtɛnɛr bench warrant kanɛ ka ba zieli gɛɛs o la.

## Ninwisigir yɛla
Yʋʋm tusa ayi nɛ pisi nɛ yinne, Nwadisa atan la dabpisi nɛ anaasi daar (24 March 2021), Affo-Toffey da da Ghana Division One League club Proud United. O da tiak club la yʋʋri tis Jomoro FC ka tiaki di yi  Accra, Greater Accra Region keŋ Jomoro bɛ Western Region. Club la da tiebnɛ ye ba nwɛ nɛ Crosby Awuah Memorial Park (CAM), bɛ Aiyinase, zinikanɛ ka Karela United yi la ban da tiak onɛ sʋoe la.

## Mɛŋ bɛlim
O ɛlnɛ Joseph Lawrence Ashun ka mɔr pʋayuosa ayi: Francine Koffi (Fantana, yʋʋm yʋʋm bɛ Ghana) nɛ Lynelle Koffi (nimmaasim tʋʋma sakur bil bɛ USA).

## Gbanvɛɛnsa